ต้นยาสูบ สามารถนำมาผลิตยา เพื่อหยุดยั้งเชื้อ West Nile Virus ได้
ยาสูบนั้น ขึ้นชื่อในทางไม่ดี เนื่องจากมีผลในทางเสพติด และเป็นสาเหตุของโรคมะเร็ง แต่มาตอนนี้ กำลังมีการนำต้นยาสูบ มาช่วยในการผลิตยาใหม่เ
West Nile Virus เป็นเชื้อโรคที่มียุงเป็นพาหะ คนติดเชื้อได้เมื่อถูกยุงกัด เชื้อไวรัสนี้ พบครั้งแรกในอัฟริกา ขณะนี้พบในเขตร้อน และเขตภูมิอากาศระดับปานกลางทั่วโลกWestNile Virus สามารถทำให้ผู้ติดเชื้อมีอาการเจ็บป่วยต่างๆตั้งแต่คล้ายเป็นไข้หวัดใหญ่ จนถึงการอักเสบในสมอง ซึ่งเป็นอันตรายถึงแก่ชีวิต ไม่มีวัคซีนป้องกันเชื้อไวรัสนี้และเมื่อคนติดเชื้อแล้วยังไม่มีการบำบัดรักษาที่ได้ผล แต่มาตอนนี้นักวิจัยคนหนึ่งที่สถาบัน Biodesign ของมหาวิทยาลัย ArizonaState พบวิธีที่จะทำให้ต้นยาสูบธรรมดาๆ สามารถสร้างสาร anti-body หรือตัวต่อต้าน ที่จำเป็นในการหยุดยั้งการติดเชื้อไวรัสนี้ได้ นักวิทยาศาสตร์ศึกษาทดลองเรื่องนี้โดยการสอดใส่ gene หรือเชื้อพันธุ์สำหรับ anti-body หรือตัวต่อต้านเข้าไปในใบของต้นยาสูบ เชียง เชน นักวิจัยผู้นั้นอธิบายว่า โดยพื้นฐานแล้ว นักวิจัยใช้กลไลของต้นยาสูบนั่นเอง ในการสร้างจีนส์สำหรับanti-bodyหรือตัวต่อต้านตัวนี้ขึ้นมาโดยเฉพาะ คือเซลของต้นยาสูบจะสร้างanti-body ตัวนี้ขึ้นมา ซึ่งกระบวนการนี้จะใช้เวลาราว 1สัปดาห์ นับว่าเป็นกระบวนการที่ค่อนข้างเร็วและนี่ก็เป็นข้อดีข้อหนึ่งของเทคโนโลจีนี้ นักวิจัย เชียง เชน บอกว่า ความจริงเพียงสามวันก็พอมองเห็นผลแล้ว แต่ 7 วัน จะทำให้ได้ผลออกมาดีที่สุด จากนั้นนักวิจัยจะเก็บใบยาสูบมา แล้วใช้วิธีสะกัดง่ายๆ ธรรมดาๆนี่เองแยกตัวยาออกมาจากใบยาสูบ เชียง เชนผู้ร่วมเขียนรายงานนี้กล่าวว่า เป็นครั้งแรกที่มีการแสดงให้เห็นว่าการบำบัดด้วยตัวยาจากพืชแบบนี้ สามารถต่อสู้กับเชื้อ West Nile Virus ในหนูทดลองที่ติดเชื้อได้ เขากล่าวว่าเมื่อเปรียบเทียบกับวิธีการผลิต ที่สิ้นค่าใช้จ่ายหลายล้านดอลล่าร์ ในการผลิตยาจากเซลสัตว์แล้ววิธีการที่อาศัยพืชเป็นฐานแบบนี้ สามารถทำมากๆ ได้ โดยการปลูกต้นยาสูบให้มากขึ้นเท่านั้นแม้ว่า ตอนนี้มีการทดลองกับหนูเท่านั้น แต่นักวิจัยก็พอกะได้ว่า ยาสำหรับใช้กับคนเราหนึ่งชุดนั้นอาจทำขึ้นมาได้จากพืชปริมาณเพียงเล็กน้อย เชียง เชน กล่าวว่าอาจใช้ต้นยาสูบที่โตเต็มที่แล้ว เพียงต้นหนึ่งหรือสองต้นในการผลิตสารที่เป็นตัวยาสำหรับคนคนหนึ่ง สำหรับตอนนี้การหลีกเลี่ยงไม่ให้ถูกยุงกัด เป็นวิธีที่ดีที่สุดในการป้องกันการติดเชื้อ West Nile Virus แต่วิธีการใหม่ที่ทดลองอยู่นี้ ให้ความหวังว่า อาจหยุดยั้งการติดเชื้อได้ในทันทีที่เริ่ม นักวิทยาศาสตร์เชื่อว่าวิธีใช้พืชในการสร้าง anti-bodies นี้อาจนำไปใช้ในการบำบัดการติดเชื้อที่เกี่ยวเนื่องกัน มียุงเป็นพาหะเหมือนกัน อย่างไข้เลือดออกและโรคเท้าช้างได้ อย่างไรก็ตาม งานวิจัยนี้ ยังอยู่ในขั้นพิสูจน์แนวคิดเท่านั้นจึงอาจใช้เวลาอีกหลายปีในการทดสอบกับสัตว์ ก่อนที่จะพิจารณานำมาทดลองกับคนได้